Hy het dus veral in sy verslag ook 'n oproep gedoen aan die SA regering om hulself sterker en meer reëlmatig in die openbaar teen die plaasmoorde uit te spreek, en om ook veral baie beter beveiliging te verskaf op die platteland om die plaasmoorde doelbewus te laat afneem.
En wat die publikasie van die jongste plaasmoorde-ondersoekverslag self betref, (die derde binne 'n dekade) ek skryf nou al elke maand getrou na al die politieke partye asook aan die kommissie hieroor -- omdat dit volgens bepaalde kommissielede reeds in Desember 2002 voltooi is. Agter hierdie duidelike gesloer sit dus alweer 'n baie bekende "speel-sensuurtjie" gelol met die amptelike statistieke.
Nou het hulle dus 'n tussentydse verslag gepubliseer waarin daar maar weer dieselfde ou storie verkondig word. Wie glo hulle nog?